**Szegedi SZC Gábor Dénes Technikum és Szakgimnázium**

***Járványügyi intézkedések***

**2020/2021. tanév**

**Belépés a Mars tér 14. szám alatti épületbe**

* **A tanítási órákra érkező tanulók** a tantermeket az **alábbi bejáratokon keresztül közelíthetik meg**:

**Tanulók belépése 8.00-ig**:

Azok a tanulók, akiknek **az első tanítási órája a „A” épületben van a tantermet** az iskola főbejáratánál (1-es) belépve közelíthetik meg.

Azok a tanulók, akiknek **az első tanítási órája az „M” épületben van a tantermet** az iskolaBakay Nándor utca felőli autó bejáratnál (2-es) belépve közelíthetik meg.

Azok a tanulók, akiknek **az első tanítási órája az „B” vagy „D” épületben van a tantermet** az iskola „B” épület kezdeténél található vasrácsos nagykapunál (3-as) belépve közelíthetik meg.

|  |  |  |
| --- | --- | --- |
| **1-es bejárat** | **2-es bejárat** | **3-as bejárat** |
|  |  |  |

**Tanulók belépése 8.00-tól:**

Azok a tanulók, akiknek **az első tanítási órája 8.00 után kezdődik a tantermet** az iskola főbejáratánál (1-es) belépve közelíthetik meg.

* **Hivatali ügyintézés miatti belépés:** Az iskolai főbejáraton keresztül léphetnek az intézménybe, az épületben tartózkodás ideje alatt **maszk viselése kötelező.** Az ügyintézés során **az 1,5 m-es védőtávolságot** tartani kell.
* **Tanulói jogviszonnyal nem rendelkezők csak hivatali ügyintézési időben léphetnek csak be az épületbe.** Ügyintézési idő: hétfő-csütörtök: 14.00-15.30
* Az **ügyintézést**, amennyiben megoldható **online módon** bonyolítjuk le.

**Tanulók távozása a Mars tér 14. számú épületből**

**A tanulók kilépése a 6. és 7. óra után:** Az utolsó órarendi óra helyszíne alapján

Azok a tanulók, akik a 6. vagy 7. óra **után távoznak a „A” épületből, az iskolát** főbejáraton(1-es) keresztül hagyhatják el.

Azok a tanulók, akik a 6. vagy 7. óra **után távoznak a „B” vagy „D” épületből, az iskolát** „B” épület kezdeténél található vasrácsos nagykapun (3-as) keresztül hagyhatják el.

Azok a tanulók, akik a 6. vagy 7. óra **után távoznak az „M” épületből az iskolát** Bakay Nándor utca felőli autó bejáraton (2-es) keresztül hagyhatják el.

**A tanulók kilépése a 8. óra után vagy később** a főbejáraton(1-es) keresztül történik.

**Személyi higiéné betartására vonatkozó elvárások**

* gyakori, szappanos **kézmosás**
* **alkoholos kézfertőtlenítés**

**(**Az intézménybe érkezéskor, étkezések előtt és után mindenképpen alapos kézmosás vagy fertőtlenítés szükséges)

* **köhögési etikett** betartása

(papír zsebkendő használata köhögéskor, tüsszentéskor, majd a használt zsebkendő szemetesbe dobása és alapos kézmosás, vagy kézfertőtlenítés )

* arc felesleges érintésének elkerülése
* maszk használatára vonatkozó szabályok betartása

**Távolságtartásra vonatkozó szabályok**

* Törekedni kell a megfelelő **fizikai távolságtartás** (1,5 m) az **intézmény területén belül**
* **Sorbanálláskor** (ügyintézés, könyvtár, ebédlő) **várakozók között 1,5 méteres távolságot** kell tartani, amelyet jól **látható jelzéssel biztosítunk.**

**Védőeszközök-Maszk**

* **A maszkot mindenkinek saját magának kell biztosítania**
* **Az épületbe lépéskor minden tanulónak rendelkeznie kell maszkkal,** lehetőleg tartalék maszkkal is.
* Amennyiben az előírások betartása érdekében **az oktató a maszk használatát kötelezőnek ítéli meg, a tanuló köteles a maszkot viselni**.
* Ebben az esetben **a maszk viselésének megtagadása fegyelmi vétségnek** minősül.
* **Ajánlott** minden tanulónak **saját kézfertőtlenítővel**, esetleg törölközővel, szappannal rendelkeznie.
* Azokon a foglalkozásokon -elsősorban gyakorlatokon-, ahol a tanuló **iskolai eszközökkel dolgozik** ajánlott **kesztyű viselése.**

**Folyamatos megelőző tevékenységek**

* A megfelelő **kéz- és felületfertőtlenítő** szerek folyamatos **biztosítása a bejáratoknál, tantermekben, folyosókon, mellékhelyiségekben.**
* A gyakran érintett **felületek rendszeres fertőtlenítése** (ajtókilincs, kapcsolók, fogantyúk, korlátok, tanulók által használt eszközök)
* **Zárt térben** kiemelt figyelmet kell fordítani a folyamatos vagy rendszeres, **fokozott intenzitású természetes szellőztetésre**
* Az **intézménybe érkezők tájékoztatása**, az új típusú koronavírus j**árvánnyal kapcsolatban tett intézkedésekről**, a járvány miatti korlátozásokról.
* **A tanulók (kiskorú tanulók esetén a törvényes képviselőjük), a képzésben részt vevők a tanév megkezdéséig írásbeli, kockázatszűrő online kérdőívet töltenek ki**
* **Előnyben részesítjük** a tanulókkal, szülőkkel, képzésben részt vevőkkel való folyamatos **kapcsolattartás során** a **KRÉTA naplón** keresztül történő kommunikációt, valamint **elektronikus levelezést.**

**Tanítási órákra vonatkozó intézkedések**

* A pillanatnyi járványügyi helyzetben a **jelenléti oktatási formát alkalmazzuk**
* **A tanítási órákon**,
  + ha a terem nagysága és a csoport létszáma lehetővé teszi **1,5 méteres védőtávolságot tartani kell, maszk viselése ajánlott**
  + ha a **1,5 méteres védőtávolság nem tartható, maszk viselése kötelező**
* A tantermekben biztosítjuk a **kézfertőtlenítésilehetőséget**
* Az osztályoknak, csoportoknak a tanítási nap során a csak a **szükséges esetekben kell tantermet váltani.**
* A tanulói **asztalok felületét fertőtlenítjük**, ha a tanterembe új tanulócsoport érkezik

**Külső gyakorlati helyszínekre vonatkozó szabályok**

* **Külső gyakorlati helyszíneken** megrendezésre kerülő gyakorlatok esetén minden tanulónak az **iskolai járványügyi szabályok** mellett az adott **képzési hely járványügyi szabályait** is be kell tartania.

**Rendezvények megtartására vonatkozó szabályok**

* A tanévnyitó és egyéb ünnepségeket, rendezvényeket –amennyiben az időjárás engedi- a **szabadban szervezzük** úgy, hogy a jelenlévők összlétszáma az **500 főt nem haladhatja meg.**
* A szabadban tartott rendezvényeken is ügyelünk a **védőtávolság (1,5 méter) betartására.**
* Az iskolai **rendezvények** egy része nem a teljes iskolai tanulóközösség számára, hanem **kijelölt osztályok, évfolyamok részvételével** kerülnek megszervezésre.
* A **teljes tanulóközösséget** érintő megemlékezéseket, programokat **online módon** valósítjuk meg.
* A **zárt térben** megrendezésre kerülő rendezvényeken **maszk használata** kötelező, ha a **1,5 méteres személyes távolság** nem tartható; amennyiben tartható a 1,5 méter távolság, a maszk viselése javasolt.
* A **közvetlen személyes kontaktust** igénylő programok szervezése nem történik.

**Az intézmény épületeit, rendezvényeit, tanóráit kizárólag egészséges, koronavírus megbetegedés tüneteit nem mutató személy látogathatja.**